বিএনপি চেয়ারপারসনের পক্ষে উকিল নোটিশটি ইস্যু করেছেন ব্যারিস্টার এ এম মাহবুব উ‌দ্দিন খোকন। নোটিশে প্রধানমন্ত্রী শেখ হাসিনার প্রতি বলা হয়েছে, গত ৭ই ডিসেম্বর ২০১৭, গণভবনে অনুষ্ঠিত মিডিয়া ব্রিফিংকালে আপনি বেগম খালেদা জিয়ার বিরুদ্ধে কিছু মানহানিকর বিবৃতি দিয়েছেন যা ইলেক্ট্রনিক মিডিয়ায় সম্প্রচারিত হয়েছে এবং সকল দৈনিক পত্রিকা, অনলাইন পত্রিকা এবং অনেক সামাজিক মিডিয়া আউটলেটে মুদ্রিত ও প্রচারিত হয়েছে।